הפרשת הלבלב היא תמיסה מימי של ביקרבונט שמקורו בתאי הצינור והאנזימים שמקורם בתאי האצינרים. הביקרבונט מסייע לנטרול החומציות הנמוכה של הכמה המגיעה מהקיבה, ואילו אנזימי העיכול מסייעים בפירוק החלבונים, השומנים והפחמימות להמשך עיבוד וספיגה במעי.
מיצי לבלב מופרשים בתריסריון דרך פטמה (Papilla) בדפנות התריסריון. לחלק מהאנשים יש גם צינור נוסף, הנקרא צינור הלבלב המשני (Accessory Pancreatic Duct), אשר עשוי להיות תפקודי (כלומר, גם הוא מרוקן את הפרשות הלבלב האקסוקריניות לתוך התריסריון) או שאינו תפקודי.
קלוד פרולו
קלוד פרולו (בצרפתית: Clude Frollo) הוא דמות בדיונית, אחד הגיבורים הראשיים ברומן "הגיבן מנוטרדאם" מאת ויקטור הוגו.
פרולו הוא כומר המשמש כארכידיקון של קתדרלת נוטרדאם ומורה, וחוקר בסתר את מדעי האלכימיה.
ביוגרפיה בדיונית.
פרולו נולד בשנת 1447 בפריז למשפחה ממעמד הביניים. בגיל צעיר יועד לכמורה, והפך לתלמיד מסור ומצטיין. בגיל שמונה עשרה כבר נחשב למלומד בולט. כשהיה בן 19 נפטרו הוריו במגפה, והורישו לו חלקת אדמה שמכניסה לו מעט כסף מדי שנה. קלוד אימץ את אחיו התינוק ז'אן, ואהב אותו מאוד – אך למורת רוחו ז'אן הפך לנער הולל ורודף שמלות, שניצל את אחיו בעיקר כדי לבקש ממנו כסף שיוכל לבזבז תמורת אוכל, הימורים ונשים.
בגיל עשרים התמנה לכומר בקתדרלת הנוטרדאם. באחד הימים הגיע לקתדרלה ומצא ב"מיטת האסופים" תינוק מעוות שהונח שם ואיש לא רצה. פרולו ריחם עליו, לקח אותו תחת חסותו והעניק לו את השם קווזימודו על שם היום שבו נמצא, "יום ראשון קווזימודו" (על שם תפילה הנאמרת ביום זה, ונפתחת במילים "כתינוקות בני יומם" - "quasi modo geniti infantes"), חג נוצרי המתחיל ביום ראשון שלאחר פסחא. פרולו הביא אותו לקתדרלה והפך אותו למצלצל הפעמונים. בשל צלצולם הרם של הפעמונים, קווזימודו גם איבד את שמיעתו ופרולו נאלץ ללמדו שפת סימנים, והיה האדם היחיד שידע לתקשר איתו.
בשלב מאוחר יותר הפך פרולו לאלכימאי. בין השאר הוא חפר בביתו של ניקולא פלאמל האגדי, בנה לעצמו תא פרטי בקתדרלה וחקר בה לאורך כל הימים והלילות. בשל כך נחשב למכשף בקרב חלק מתושבי פריז. בין השאר נפגש איתו בספר גם לואי האחד עשר ולמד ממנו על האלכימיה.
ההתאהבות באזמרלדה.
בתחילת הספר, מוצג פרולו כשונא את אזמרלדה. הוא מקלל אותה בזמן שהיא רוקדת ברחבה שלפני הקתדרלה, ולאחר מכן מנסה לחטוף אותה. כשהוא פוגש את פייר גרינגואר ולומד מפיו שהוא התחתן עם אזמרלדה ושהיא מאוהבת בקצין פבוס, פרולו מקלל אותו אך אינו מסביר מדוע. פרולו עוקב אחרי סרן פבוס, וכאשר הוא מוצא את אזמרלדה בחיקו של פבוס הוא מתנפל עליו מן המסתור ודוקר אותו. הוא חומק מהמקום, וכשמגיעים אנשי המשמר הם עוצרים את אזמרלדה והעז שלה, ומענים אותה עד שהיא מודה שהיא מכשפה ושניסתה להרוג את הקצין. אזמרלדה נידונת למוות יחד עם העז, ונכלאת במרתפי הכלא.
בשלב זה פרולו מגיע אל אזמרלדה ומתוודה על אהבתו אליה, ומציע לה שיציל אותה ובתמורה היא תסכים לחיות איתו, אך היא מסרבת ומבהירה שהיא תעדיף למות ולא להיענות לאהבתו. בדרך אל הגרדום מגיע קווזימודו, חוטף את הצוענייה מידי המוציאים להורג ומכניס אותה אל הקתדרלה, המוגנת מפניהם ומשמשת כמקום מקלט המעוגן בחוק עתיק. כשהכומר מגלה שאזמרלדה מצאה מחסה בקתדרלה, הוא פונה לגרינגואר ומשקר לו שצו ממשלתי עומד להפקיע את זכותה של אזמרלדה למחסה בנוטרדאם, ולהוציא אותה להורג. גרינגואר רותם את כל הקבצנים (וביניהם גם ז'אן פרולו) ליצור מהומה, ובמהלכה להציל את אזמרלדה אחותם. קווזימודו טועה ומניח שהצועדים רוצים להרוג את אזמרלדה, ולכן הוא מגן על הנוטרדאם באמצעות אבנים ועופרת מותכת, ומביא למותם של רבים מהפושטים, ביניהם גם ז'אק.
בחסות המהומה, נכנסים פרולו וגרינגואר בסתר דרך דלת סודית ומוציאים את אזמרלדה. גרינגואר נמלט עם העז, ופרולו חושף את עצמו, מתוודה שוב על ייסורי אהבתו לצוענייה היפה, ואומר שהוא מסכים לסבול את כל ייסורי הגיהנום בשביל לחיות איתה. אזמרלדה מסרבת, ופרולו מסגיר אותה לידי האחות גודול שתשמור עליה, בזמן שהוא הולך לקרוא למשמר שיעלה אותה לגרדום. בזמן ש"השקית" מחזיקה את אזמרלדה, היא מזהה שהיא בתה האבודה, אך רגע אחרי שהן מתאחדות מגיעים חיילי המשמר. הסגפנית מסתירה את בתה, אבל למשמע קולו של אהובהּ קפטן פבוס הצוענייה מסגירה את עצמה - אך הוא מתעלם ממנה והיא מועלה לגרדום. אימה מתה משברון לב למרגלות עמוד התלייה. על גג הנוטרדאם צופה פרולו במותה תוך כדי צחקוק, וקווזימודו מגיח מאחוריו ודוחף אותו אל מותו.
בגרסת דיסני.
בגרסת סרט ההנפשה לסיפור, של חברת וולט דיסני, שיצאה לאקרנים בשנת 1996, קיבל פרולו תפקיד מעט שונה – הוא הנבל הראשי של הסרט.
על פי הסרט, פרולו הוא השופט של פריז. הוא לא מאמץ את קווזימודו כמעשה חסד, אלא נאלץ לעשות זאת בהוראת הבישוף, לאחר שהרג את אימו הצוענייה של התינוק. בניגוד לספר שבו מתקבל קווזימודו בבוז ובשנאה בשל מראהו החריג, ורק פרולו מפגין כלפיו אהבה ואכפתיות, בסרט פרולו הוא שמשכנע את בן חסותו שלא יצא אל הרחוב בשביל שלא ייתקל בהתעללות, ומשקר לו שהוא היחיד שאכפת לו ממנו, אך בסוף הסרט יוצא הגיבן אל הרחוב ומתקבל באהדה. פרולו מתאהב באזמרלדה וכולא אותה בנוטרדאם. קווזימודו עוזר לה לברוח, ופרולו רודף אחריו. בסוף הסרט מנסה פרולו להרוג את השניים, אך נופל מהגג ומת.
במהלך הסרט, שר פרולו את השיר אש הגיהנום, הנחשב לאחד משירי הנבלים האפלים והבולטים של חברת דיסני. בשיר מוצג פרולו כשהוא נאבק בתאוותו לאזמרלדה, מאשים אותה בכך שגורמת לו לחטוא, ופונה למריה למען ינצל מקסמה. פרולו שר (לפי תרגום שפרירה זכאי) "הרסי את אזמרלדה, שתישרף בגיהנום, או רק שלי תהיה כמצוותי" בעוד באש מולו מרצדת בדמיונו אזמרלדה אשר רוקדת ריקוד פרובוקטיבי בלהבות האש.
דניאל גרינברג (דוגמנית)
דניאל גרינברג (נולדה ב-14 במרץ 1994) היא דוגמנית ומגישת טלוויזיה ישראלית. התפרסמה עם השתתפותה בעונתה התשיעית של תוכנית הריאליטי "האח הגדול" ב"רשת 13".
ביוגרפיה.
גרינברג נולדה וגדלה ביישוב מיתר, לה שני אחים ואחות.
בגיל 16 השתתפה בתחרות היופי "מיס באר שבע והנגב", שבה זכתה במקום הראשון.
את שירותה הצבאי עשתה בחיל האוויר למשך שנתיים, ושימשה כמש"קית יחסי ציבור של בסיס חצרים.
בשנת 2018 התפרסמה עם כניסתה לעונתה התשיעית של תוכנית המציאות "האח הגדול" ב"רשת 13". היא נכנסה בכניסה השנייה של הדיירים החדשים והייתה למודחת ה-12, שלב אחד לפני הגמר.
לאחר פרסומה חתמה גרינברג ב"סוכנות ADD". בדצמבר 2018 חתמה על קמפיין לאופנת "GONG" לצד מריה דומרק. בפברואר 2019 החלה לדגמן עבור מותג עיצוב השיער "". במרץ 2019 פורסם שתחליף את רוסלנה רודינה כפרזנטורית של רשת ההנעלה "Scoop". בספטמבר חתמה על קמפיין לעונה נוספת ובינואר 2020 חתמה על עונה שלישית. שווי הקמפיינים של "Scoop" עומד על כחצי מיליון שקלים. בנוסף, גרינברג מדגמנת בעבור חברות עסקיות דרך חשבון ה"אינסטגרם" שלה ובו למעלה מ-300 אלף עוקבים.
בשנת 2019 חזרה למסכים כשהופיעה בתוכנית הדוקו-ריאליטי "גולסטאריות 2" (עונת הנשים השנייה של "גולסטאר") ב"הוט בידור ישראלי". בנוסף היא המנחה הראשית בתוכנית היומית "החברות הכי טובות" ב"ערוץ 24". לאחר מכן החלה ללמוד לימודי משחק ועיצוב. כמו כן, שיחקה בהופעת אורח בסדרה "מצולמים" ב"הוט 3" בתור נטע, גרושתו של לילו אותו מגלם ציון ברוך.
גרינברג הופיעה על מספר שערים במדורים ומגזינים נחשבים בישראל. ביוני 2019 הופיעה על שער מגזין "פנאי פלוס". בספטמבר נבחרה להצטלם לשער גיליון חגיגי לראש השנה למגזין "STYLELIST" מבית "לאשה". בנובמבר 2019 כיכבה של שער סוף השבוע של מוסף "7 לילות" מבית "ידיעות אחרונות".
במאי 2020, פורסם ב"וואלה" שגרינברג הוסיפה לעיסוקה כדוגמנית, את התואר מפיקת אירועים עסקיים ופרטיים. כמו כן, במאי 2020 היא השיקה את המותג "Golden-Mia", מותג מוצרי טיפוח לעור בבעלות משותפת עם אחותה, קארין.
חיים אישיים.
גרינברג הייתה נשואה לזמר אייל גולן. לאחר חתונתם, פרסם גולן את השיר "מכאן ועד הנצח" ולו וידאו קליפ שצולם בחתונה עצמה. השניים הורים לבת ובן. בדצמבר 2021 השניים התגרשו.
הקורפוס השביעי (בריטניה)
הקורפוס ה-7 של הצבא הבריטי היה קורפוס בריטי, אשר השתתף במלחמת העולם הראשונה ובמלחמת העולם השנייה.
היסטוריה.
הקמת הקורפוס.
בשנת 1876 הוחלט על הקמת 8 קורפוסים, ומטה הקורפוס ה-7 הוצב ביורק, והוא כלל יחידות מיליציה אנגליות ואיריות.
מלחמת העולם הראשונה.
ב-14 ביולי 1915 הוקם הקורפוס ה-7 כחלק מהארמייה השלישית, והוא הועמד בפיקודו של תומאס סנואו. הקורפוס לחם במהלך הקרב על הסום, ובשנת 1917 הוא לחם בקרב אראס ובקרב קמברה. בשנת 1918 לחם הקורפוס במתקפת האביב, ובאפריל 1918 פורק הקורפוס.
מלחמת העולם השנייה.
ביולי 1940 הוקם מחדש הקורפוס ה-7, על מנת להתכונן לפלישה גרמנית לבריטניה. הקורפוס פורק בדצמבר של אותה שנה ועל בסיסו הוקם הקורפוס הקנדי.
צבי בנטוויטש
טויוטה AE85
טויוטה AE85 (באנגלית: Toyota AE85 , קרויה גם: Toyota Corolla Levin, Toyota Sprinter Trueno, Toyota Corolla DX) היא מכונית קופה, מתוצרת יצרנית הרכב היפנית טויוטה אשר יוצרה בין השנים 1983–1987 ביפן.
צ'אד גייבל
צ'ארלס בטס (באנגלית: Charles Betts; נולד ב-8 במרץ 1986) הידוע יותר בשם הבמה שלו, צ'אד גייבל הוא מתאבק אמריקאי, המופיע בארגון ההיאבקות WWE, בתוכנית הדגל Raw, שבה הוא אלוף הזוגות הנוכחי של Raw.